CELEX: 62021CN0500
Language: fi
Date: 2021-08-13 00:00:00
Title: Asia C-500/21 P: Valitus, jonka Health Information Management (HIM) on tehnyt 13.8.2021 unionin yleisen tuomioistuimen (kymmenes jaosto) asiassa T-235/19, HIM v. komissio, 9.6.2021 antamasta tuomiosta

27.9.2021   
            
            
               FI
            
            
               Euroopan unionin virallinen lehti
            
            
               C 391/16
            
         
      Valitus, jonka Health Information Management (HIM) on tehnyt 13.8.2021 unionin yleisen tuomioistuimen (kymmenes jaosto) asiassa T-235/19, HIM v. komissio, 9.6.2021 antamasta tuomiosta
      (Asia C-500/21 P)
      (2021/C 391/24)
      Oikeudenkäyntikieli: ranska
      
         Asianosaiset
      
      
         Valittaja: Health Information Management (HIM) (edustaja: P. Zeegers, avocat)
      
         Muu osapuoli: Euroopan komissio
      
         Vaatimukset
      
      Valittaja vaatii, että unionin tuomioistuin
      
                  —
               
               
                  ottaa esillä olevan valituksen tutkittavaksi ja toteaa sen perustelluksi ja täten
               
            
                  —
               
               
                  kumoaa unionin yleisen tuomioistuimen 9.6.2021 antaman tuomion T-235/19, Health Information Management v. komissio, 93–97 ja 117–185 kohdan
               
            
                  —
               
               
                  kumoaa valituksenalaisen tuomion tuomiolauselman 1, 2, 3 ja 5 kohdan
               
            
                  —
               
               
                  palauttaa asian unionin yleiseen tuomioistuimeen, jotta tämä voi lausua valittajan 4.4.2019 toimittamassaan kannekirjelmässä esittämästä pyynnöstä
               
            
                  —
               
               
                  velvoittaa Euroopan komission korvaamaan kaikki oikeudenkäyntikulut, mukaan lukien valittajan neuvonantoon liittyvät kulut ja palkkiot, jotka on tähän mennessä arvioitu 15 000 euroksi ilman arvonlisäveroa.
               
            
         Oikeudelliset perusteet ja pääasialliset perustelut
      
      Valituksensa tueksi Health Information Management vetoaa kolmeen valitusperusteeseen eli (i) perusoikeuskirjan 41 artiklassa vahvistettujen puolustautumisoikeuksien ja hyvää hallintoa koskevan oikeuden loukkaukseen; (ii) SEUT 296 artiklan toiseen kohtaan perustuvan perusteluvelvollisuuden noudattamatta jättämiseen ja (iii) SEUT 272 artiklan virheelliseen soveltamiseen ja täten puolueettomuus- ja suhteellisuusperiaatteiden loukkaukseen.